**OBČINA RENČE-VOGRSKO PREDLOG**

**OBČINSKI SVET**

*NASLOV:*

**PRAVILNIK O SPREMEMBAH IN DOPOLNITVAH PRAVILNIKA O PLAČAH IN DRUGIH PREJEMKIH OBČINSKIH FUNKCIONARJEV, ČLANOV DELOVNIH TELES OBČINSKEGA SVETA, ČLANOV DRUGIH ORGANOV OBČINE RENČE-VOGRSKO**

*PRAVNA PODLAGA:*

* 34.a člen Zakona o lokalni samoupravi (Uradni list RS, št. 94/07 – uradno prečiščeno besedilo, 76/08, 79/09, 51/10, 40/12 – ZUJF, 11/14 – popr., 14/15 – ZUUJFO, 11/18 – ZSPDSLS-1, 30/18, 61/20 – ZIUZEOP-A, 80/20 – ZIUOOPE in 62/24 – odl. US)
* 18. člen Statuta Občine Renče-Vogrsko (Uradni list RS, št. 22/12 – uradno prečiščeno besedilo, 88/15 in 14/18)

*PREDLAGATELJ:*

Tarik Žigon, Župan

*PRIPRAVLJALEC:*

Župan, občinska uprava

*OBRAZLOŽITEV:*

Z Ministrstva za javno upravo (v nadaljevanju: MJU) smo dobili opozorilo, da je potrebno tretji odstavek 6. člena Pravilnika o plačah in drugih prejemkih občinskih funkcionarjev, članov delovnih teles občinskega sveta, članov drugih organov Občine Renče-Vogrsko (Uradne objave v občinskem glasilu, št. 3/07, 5-6/07, 16/08, 3/10 in 10/11; v nadaljevanju: pravilnik) uskladiti s 34.a členom Zakona o lokalni samoupravi (Uradni list RS, št. 94/07 – uradno prečiščeno besedilo, 76/08, 79/09, 51/10, 40/12 – ZUJF, 11/14 – popr., 14/15 – ZUUJFO, 11/18 – ZSPDSLS-1, 30/18, 61/20 – ZIUZEOP-A, 80/20 – ZIUOOPE in 62/24 – odl. US; v nadaljevanju: zakon), ki v šestem odstavku določa najvišji letni znesek sejnin, ki se lahko izplača članu občinskega sveta. Zakon določa letno višino 7,5 % plače župana, medtem ko pravilnik v tretjem odstavku 6. člena določa znesek 15% letne plače župana.

Občina glede izplačil že upošteva zakonsko določbo, ki določa 7,5% letne plače župana.

Glede na opozorilo je občinska uprava pripravila spremembo 6. člena pravilnika in dne 2. 9. 2024 je bil predlog sprememb pravilnika posredovan v obravnavo odborom in komisijam Občinskega sveta Občine Renče-Vogrsko. Dne 3. 9. 2024 pa je občina prejela dopis MJU št. 037-6/2024-3130-1414 z dne 2. 9. 2024 naj občina navedeno spremembo namesto z določitvijo najvišjega zneska letnega zneska sejnin (7,5%) določi, da letni znesek ne sme presegati zakonsko določenega zneska sejnin, kot je določen v zakonu, ki ureja lokalno samoupravo. Navedeno pomeni, da ni potrebno vedno spreminjati pravilnik, če se znesek spremeni v zakonu. Popravek je obravnavala statutarno pravna komisija in sprejela naj se pravilnik popravi v skladu z navodilom MJU.

*RAZLOGI ZA SPREJETJE :*

Uskladitev z določbami zakona.

*OCENA STANJA:*

Neusklajenost z določbami zakona.

*CILJI IN NAČELA:*

Uskladitev z določbami zakona.

*FINANČNE IN DRUGE POSLEDICE:*

Sprejetje spremembe pravilnika nima finančnih posledic za proračun Občine Renče-Vogrsko.

Pripravila:

Špela Glušič

Podsekretar za pravne zadeve

*Predlog:*

Na podlagi sedmega odstavka 34.a člena Zakona o lokalni samoupravi (Uradni list RS, št. 94/07 – uradno prečiščeno besedilo, 76/08, 79/09, 51/10, 40/12 – ZUJF, 11/14 – popr., 14/15 – ZUUJFO, 11/18 – ZSPDSLS-1, 30/18, 61/20 – ZIUZEOP-A, 80/20 – ZIUOOPE in 62/24 – odl. US) in 18. člena Statuta Občine Renče-Vogrsko (Uradni list RS, št. 22/12 – uradno prečiščeno besedilo, 88/15 in 14/18) je Občinski svet Občine Renče-Vogrsko na \_\_\_\_. redni seji \_\_\_\_\_\_ sprejel

P R A V I L N I K

o spremembah in dopolnitvah Pravilnika o plačah in drugih prejemkih občinskih funkcionarjev, članov delovnih teles občinskega sveta, članov drugih organov Občine Renče-Vogrsko

[1. člen](https://www.uradni-list.si/glasilo-uradni-list-rs/vsebina/" \l "1.%C2%A0%C4%8Dlen)

V Pravilniku o plačah in drugih prejemkih občinskih funkcionarjev, članov delovnih teles občinskega sveta, članov drugih organov Občine Renče-Vogrsko (Uradne objave v občinskem glasilu, št. 3/07, 5-6/07, 16/08, 3/10 in 10/11) se v 6. členu tretji odstavek spremeni tako, da se glasi:

»Letni znesek sejnin, vključno s sejninami za seje delovnih teles občinskega sveta, ki se izplača posameznemu članu Občinskega sveta Občine Renče-Vogrsko, ne sme presegati zakonsko določenega zneska sejnin, kot je določen v zakonu, ki ureja lokalno samoupravo. Pri tem se ne upošteva dodatek za delovno dobo.«.

**KONČA DOLOČBA**

2. člen  
(začetek veljavnosti)

Ta pravilnik začne veljati petnajsti dan po objavi v Uradnih objavah v občinskem glasilu.

Št.

Bukovica, dne

Tarik Žigon

župan